**Goleuni**

**Ioan 9:4-5**

*Tra mae hi'n dal yn olau dydd, rhaid i ni wneud gwaith yr un sydd wedi fy anfon i. Mae'r nos yn dod, pan fydd neb yn gallu gweithio.**Tra dw i yn y byd, fi ydy golau'r byd.”*

Rydyn ni i gyd yn gwybod y gwahaniaeth rhwng nos a dydd, rhwng goleuni a thywyllwch. Yn yr adnod dydy Iesu ddim yn sôn am oleuni’r haul na golau dydd cyffredin. Dydy o ddim chwaith yn cyfeirio at yr oriau o dywyllwch pan mae’r rhan fwyaf ohonon ni’n cysgu.

Dyma rai cwestiynau i’w gofyn:

Pa waith oedd gan Iesu i’w wneud/sydd gan Gristnogion i’w wneud?

Pwy wnaeth ei anfon?

Pa ‘nos’ mae Iesu’n cyfeirio ato?

Pam mai Iesu ydy golau’r byd?

Er mai dwy frawddeg fer sydd o dan sylw maen nhw’n rhai heriol i ystyried o ddifri!

**Gwaith Iesu**

(Iesu ydy’r un sy’n achub, gwaith Cristnogion ydy dweud wrth eraill amdano iddyn nhw gael cyfle i’w dod i’w nabod hefyd).

Luc 19:10 1 Pedr 1:20-21 Effesiaid 1:4-5 1 Timotheus 2: 5

Hefyd, sylwch ar Ioan 21:25 *Gwnaeth Iesu lawer o bethau eraill hefyd. Petaen nhw i gyd yn cael eu cofnodi, dw i ddim yn meddwl y byddai'r byd i gyd yn gallu dal yr holl lyfrau fyddai'n cael eu hysgrifennu!*

**Pwy wnaeth ei anfon?**

Galatiaid 4:4-5 Ioan 3:16-17 Mathew 10:40 Luc 10:16

**Pa ‘nos’ mae Iesu’n cyfeirio ato?**

Marc 15: 33-37 Pregethwr 9:10 Eseia 9:2 (mae’r pwyslais ar farwolaeth)

**Pam fod Iesu’n dweud mai ef oedd golau’r byd?**

Ioan 1:1-34

Yn ôl Eseia 9:2 rydyn ni i gyd yn byw dan gysgod marwolaeth, ac mae’n ffaith ein bod ni i gyd am farw rhyw ddydd. Mae’r Beibl yn sôn am farwolaeth gorfforol lle mae’r enaid yn cael ei wahanu oddi wrth y corff a marwolaeth ysbrydol, sef gwahaniad yr enaid oddi wrth Dduw. Mae’r geiriau ‘tywyllwch’ a ‘nos’ yn y Beibl yn aml yn cyfeirio at farwolaeth. Ond, os ydy person yn credu yn Iesu – golau’r byd – yna ni ddylai ofni marwolaeth am fod bywyd tragwyddol (am byth) ar gael yn y nefoedd i’r rhai sy’n credu ynddo (Datguddiad.1:18; 1 Corinthiaid.15:55-56).

Ein Tad, (aralleiriad o rai adnodau o Hebreaid 1)

Diolch i ti am y neges gobeithiol sydd i’w gael yn y Beibl. Diolch am anfon dy fab Iesu Grist i fyw gyda ni er mwyn i ni gael dysgu mwy amdanat ti. Yn y cyfnod olaf hwn, rwyt ti wedi siarad â ni drwy dy Fab. Rwyt ti wedi dewis rhoi popeth sy'n bodoli yn eiddo iddo fe – yr un oedd gyda Thi yn gwneud y bydysawd. Mae Dy holl ysblander yn disgleirio ohono. Mae Iesu'n dangos i ni'n berffaith sut un wyt Ti, ein tad sydd yn y nefoedd. Ei awdurdod pwerus e sy'n dal popeth yn y bydysawd gyda'i gilydd! Ar ôl iddo ei gwneud hi'n bosib i ni gael ein glanhau o'n pechodau, cafodd eistedd yn y nefoedd, yn y sedd anrhydedd ar dy ochr dde. Helpa ni i gofio mai Iesu ydy gwir oleuni’r byd.

Amen.